Jeremiah Johnson

Jeremiah Johnson (Hego Euskal Herrian filmaren izenburuko gaztelaniazko itzulpena Jeremiah Johsonen abenturak izan zen) Sydney Pollackek zuzendu, Robert Redfordek antzeztu eta 1972an estreinatutako filma da.

Raymond Thorp eta Robert Bunkerren Crow Killer: The Saga of Liver-Eating Johnson (Crow Hiltzailea: Johnson Gibeljalearen Saga) liburuan eta Vardis Fisherren Mountain Man (1965) eleberrian oinarritua dago.

 Argumentua 
XIX. mendearen erdialdea, Mendebalde Urruna, Jeremiah Johnson (Robert Redford) soldadu ohia jendeaz eta gizarteaz asperturik Mendi Harritsuetara joango da, bertako lurralde basatian bakarrik biziraun izateko asmo., Johnsonek hasieran estualdi eta larrialdi ugari pairatuko ditu, baina handik gutxira bera bezala bakarrik bizi den ehiztari eta tranpa-jartzaile zahar batek lagunduko du. Ondoren emakume indiar bat eta semetzat hartzen duen mutiko umezurtz batekin bizileku bat eraikiko du. Crow tribuko indiarrek bere sendia erail ostean, Jeremiah bere mendekuaren bila irtengo da.

 Aktoreak 
 Robert Redford: Jeremiah Johnson
 Will Geer: Claw Chris Lapp hartza
 Stefan Gierasch Del Gue
 Delle Bolton: Swan
 Josh Albee: Caleb
 Joaquín Martínez: Ator Gorridun
 Allyn Ann McLerie: emakume eroa
 Paul Benedict: Lindquist erreberendoa
 Jack Colvin: Mulvey tenientea
 Matt Clark: Qualen

 Kritika 
Allmovie aldizkari eta webgunearen arabera: «1970eko hamarkadako estatubatuar kulturaren testuinguruan, Henry David Thoreauren idazlanean oinarritutako ingurugiroaren aldeko filma antisistema honek ikuslegoa bereganatu zuen»Jeremiah Johnson review. Allmovie.. Variety aldizkariak zioenez: «Filmak berezko indar eta edertasuna du, eragozpen bakarra bere antzezpenean datza, ez baita oso argia, bertako pertsonaia gehienak espiritu humanista eta askatasunaren alde borrokatzen baitira»<ref>Jeremiah Johnson. Variety. </small></ref>. Eta New York Times egunkariaren arabera: «Sydney Pollack zuzendariaren Jeremiah Johnson filma kondaiaren dohaiaz bustia dago, honetan Robert Redford izarra da, bere izateko era eta sentipenengatik berarentzako paper oso erreala izango zelarik. Oso paper erakargarria da eta Redfordek zuhurtasun eta garbiki antzezten du, gizona nahiz antzezpena beratik irtena dela diruelarik».Jeremiah Johnson (1972). New York Times..

 Erreferentziak 

 Kanpo estekak 
 Jeremiah Johnson filma The Internet Movie Database webgunean 
 Jeremiah Johnson filma Rotten Tomatoes webgunean 
 Las aventuras de Jeremías Johnson filma Filmaffinity webgunean 
 Jeremiah Johnson filma Allmovie webgunean 

Kategoria:Sydney Pollackek zuzendutako filmak
Kategoria:Ameriketako Estatu Batuetako filmak
Kategoria:Western filmak
Kategoria:Biziraupen filmak
Kategoria:Basoetan girotutako filmak
Kategoria:Bakardadeari buruzko filmak
Kategoria:1970eko hamarkadako abentura filmak
Kategoria:Oinbeltzei buruzko filmak
Kategoria:Coloradon girotutako filmak
Kategoria:Liburuetan oinarritutako filmak
Kategoria:1972ko filmak
Kategoria:Euskarazko audioa duten nazioarteko filmak
Kategoria:Euskaratutako filmak